text: Færre drab sidste år i Sydøstjylland
  24 januar 2012 kl. 11.08
  Antallet af drab i Sydøstjylland er faldet markant sidste år sammenlignet med 2010 - især i Horsens, viser Sydøstjyllands Politi's årsstatistik.
  I 2011 blev der anmeldt 11 drab til Sydøstjyllands Politi, som dækker Billund, Fredericia, Horsens, Kolding, Vejle, Skanderborg og Hedensted.
  Det er ti anmeldelser færre end året før - et fald på 47,6%. 
  Faldet findes især i kategorien "Forsøg på manddrab", fra 17 til 10 anmeldelser i forhold til 2010. 
  Blandt de enkelte byer er der sket mest i Horsens, som er gået fra otte anmeldelser i 2010 til to anmeldelser i 2011.
  